POZIV NA TESTIRANJE

Kandidatima koji su podnijeli pravovremene i potpune prijave te ispunjavaju formalne uvjete javnog natječaja za prijam u državnu službu u Ministarstvo poljoprivrede objavljenog u „Narodnim novinama“ broj 127/19 od 27. prosinca 2019.

Testiranje će se održati dana **27. siječnja 2020. (ponedjeljak)** u prostorijama Ministarstva poljoprivrede, Ulica grada Vukovara 78, Zagreb, dvorana I. (I. kat), prema sljedećem rasporedu:

|  |  |
| --- | --- |
| 1. **FAZA TESTIRANJA** | **OD 09:00 DO 10:00 SATI** |
| 1. **FAZA TESTIRANJA** | **OD 10:30 DO 12:00 SATI** |
| **INTERVJU** | **OD 13:00 DO 16:00 SATI** |

**PRAVILA TESTIRANJA I POSTUPAK**

1. Testiranju mogu pristupiti kandidati koji su podnijeli pravovremene i potpune prijave i ispunjavaju formalne uvjete iz natječaja odnosno kandidati koji do održavanja testiranja nisudobili obavijest o neispunjavanju uvjeta natječaja.

Po dolasku na provjeru znanja, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da nisu podnijeli pravovremene i potpune prijave ili ne ispunjavaju formalne uvjete propisane javnim natječajem, kao i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje ili su podnijele nepotpunu prijavu, ne mogu pristupiti testiranju.

2. Po utvrđivanju identiteta kandidata/kinja, kandidati/kinje će biti upućeni u dvoranu gdje će se održavati provjera znanja potrebnog za obavljanje poslova radnih mjesta za koje se raspisuje javni natječaj.

**Molimo ponesite kemijske olovke.**

3. Za vrijeme provjere znanja i sposobnosti **nije dopušteno**:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima/kinjama niti na drugi način remetiti koncentraciju kandidata/kinja.

**Ako kandidat/kinja želi ispraviti svoj odgovor, ispravak će se uzeti u obzir samo ako je uz ispravak odgovora stavljen potpis tog kandidata/kinje.**

**Ukoliko pojedini kandidat/kinja prekrši pravila iz točke 3. bit će udaljen/a s provjere znanja, a njegov/njezin rezultat Komisija neće priznati niti ocijeniti.**

4. Prva faza sastoji se od provjere znanja, sposobnosti i vještina posebnog dijela određenog za pojedino radno mjesto, te se kandidatima/kinjama dodjeljuje od 0 do 10 bodova. Smatra se da su kandidati/kinje zadovoljili/e u prvoj fazi, ako su za posebni dio provedene provjere po pojedinom radnom mjestu dobili najmanje 5 bodova.

5. Druga faza testiranja sastoji se od provjere osnovnog/naprednog znanja rada na osobnom računalu i znanja/poznavanja engleskog jezika Na provedbu postupka druge faze testiranja primjenjuju se sva pravila koja vrijede za prvu fazu.

Smatra se da su kandidati/kinje zadovoljili/e u drugoj fazi, ako su na provedenoj provjeri dobili najmanje 5 bodova.

6. Na razgovor (intervju) pozvat će se kandidati/kinje koji su prošli obje faze testiranja i ostvarili ukupno najviše bodova u prvoj i drugoj fazi testiranja i to 10 kandidata za svako radno mjesto. Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

**Za vrijeme boravka u Ministarstvu poljoprivrede, kandidati/kinje su dužni/e poštivati kućni red i postupati prema uputama voditelja/ica testiranja i drugih službenih osoba. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja, te će se smatrati da su odustali/e od daljnjeg postupka testiranja.**

**Ministarstvo poljoprivrede**